Държавен вестник, бр. 36, 2010 г., стр. 21

БРОЙ  36	
Д Ъ Р Ж А В Е Н  В Е С Т Н И К 	
СТР.  21  
Раздел IХ
Общи изисквания по отчетността на болнич­
ните листове
Чл. 53. Дубликат на болничен лист се издава 
от лечебното заведение, което е издало ориги­
нала, срещу писмено искане от осигурителя, 
от осигурения или от самоосигуряващото се 
лице. В молбата се посочва причината, поради 
която се иска дубликат. На издадения болничен 
лист се вписва „Дубликат“. Молбата, срещу 
която се иска дубликат от болничен лист, се 
прилага в ЛАК.
Чл. 54. (1) Органите на експертизата, издали 
неправомерно болнични листове, имат право 
сами да ги анулират до изплащане на обезще­
тения по тях, при условие че осигуреният не 
възразява.
(2) След изплащане на обезщетението об­
жалванията и възраженията от заинтересуваните 
лица и органи се правят по реда на чл. 112 от ЗЗ.
(3) Анулираните болнични листове по реда 
на ал. 1 се съхраняват в съответните лечебни 
заведения, а тези по ал. 2 – при осигурителите/
ТП на НОИ.
(4) Анулираните болнични листове се съхра­
няват 3 години след датата на издаването им, 
след което се унищожават с акт от комисия, 
определена със заповед на съответния ръково­
дител. В акта задължително се вписват серията 
и номерът на унищожените болнични листове.
(5) Корекции по болничния лист по повод 
допуснати технически грешки се извършват 
само от органа, който го е издал. Корекцията 
се нанася върху самия болничен лист със съ­
ответния подпис и печат.
(6) Анулиране на болничен лист се извършва, 
като се зачертава с две срещуположни диаго­
нални черти, вписва се думата „унищожен“ и 
по чие решение се анулира.
Чл. 55. Повредените болнични листове се 
съхраняват в лечебните заведения и се унищожа­
ват в края на годината по реда на чл. 54, ал. 4. 
Чл. 56. (1) Бланките на болничните листове 
се отпечатват и разпределят от НОИ. За по­
лучените и разходваните бланки на болнични 
листове за временна неработоспособност в 
ТП на НОИ и в лечебните заведения се води 
регистър за получаването, движението и отчи­
тането на болничните листове.
(2) Лечебните заведения получават бланки 
на болнични листове от ТП на НОИ след 
представяне на удостоверение за регистрация 
на лечебното заведение за извънболнична 
помощ, издадено от директора на РЦЗ, или 
след съответно разрешение за осъществяване 
на лечебна дейност по чл. 46 от Закона за ле­
чебните заведения, издадено от министъра на 
здравеопазването.
(3) За получаването, разпределянето и съх­
раняването на бланките на болнични листове 
носят отговорност директорите на ТП на НОИ, 
а за лечебните заведения – ръководителите им.
(4) Лекарите/лекарите по дентална медици­
на, издаващи болнични листове, носят лична 
отговорност за тяхното съхранение и опазване.
Г л а в а  т р е т а
ОПРЕДЕЛЯНЕ ХАРАКТЕРА НА ЗАБОЛЯВА­
НИЯТА – ПРОФЕСИОНАЛЕН ИЛИ ОБЩ
Чл. 57. (1) Териториалната експертна лекар­
ска комисия (НЕЛК) потвърждава или отхвърля 
професионалния характер на заболяванията 
въз основа на клиничния преглед, данните от 
медицинското досие на лицето, допълнително 
събраните доказателства и протокола за извър­
шено проучване по повод на професионална 
болест, направено от съответното ТП на НОИ, 
по чл. 62, ал. 1 КСО. 
(2) Освен по характера на заболяването ТЕЛК 
се произнася по всички въпроси по чл. 61.
(3) При преосвидетелстване на лица с про­
фесионални заболявания ТЕЛК (НЕЛК) може 
да препотвърди професионалното заболяване 
или да установи липса на такова.
Чл. 58. При настъпила смърт, когато при 
аутопсия се установят данни за заболяване, 
включено в списъка на професионалните боле­
сти, по искане на наследниците и/или органите 
на предварителното производство и съда ТЕЛК 
се произнася по професионалния характер при 
наличие на следните документи:
1. протокол от аутопсия;
2. медицинска документация на починалия;
3. протокол за проучване на професионална 
болест.
Чл. 59. По преценка на ТЕЛК (НЕЛК) ли­
цата се насочват за допълнително изясняване 
във връзка с потвърждаване или отхвърляне 
на професионалния характер на болестта към 
отделенията и клиниките по професионални 
болести.
Чл. 60. (1) Териториалните експертни ле­
карски комисии и НЕЛК издават експертни 
решения и попълват регистрационни карти 
за призната професионална болест. Когато 
решението за професионалния характер на за­
боляването е взето от съда, регистрационната 
карта се попълва от НЕЛК.
(2) Срокът на експертното решение, с което 
е призната професионална болест, е 3 години, 
след което лицето се преосвидетелства по реда 
на наредбата.
(3) Регистрационната карта за призната про­
фесионална болест се изготвя в 4 екземпляра 
за: НОИ, съответната регионална инспекция 
за опазване и контрол на общественото здраве, 
Националния център по опазване на обществе­
ното здраве и областната инспекция по труда.